Richard Gere

Richard Tiffany Gere (* 31. august 1949, Philadelphia, Pensylvánia, USA) je americký filmový herec.

 Život 
Narodil sa vo Philadelphii v anglicko-írskej rodine. Jeho otec, Homer George Gere, vlastnil malú poisťovňu a jeho matka, Doris Anna Tiffany, bola žena v domácnosti. Pochádza z piatich detí, má tri sestry a jedného brata.

V roku 1967 absolvoval strednú školu North Syrakus, kde vynikal v gymnastike a hudbe (hral na klavír, gitaru a trúbku), a vstúpil na Univerzitu Massachusetts Amhest, kde si vybral ako odbor filozofiu a východné náboženstvá, školu ale po dvoch rokoch opustil.

 Kariéra 
Svoju prvú hlavnú úlohu dostal v roku 1973 a potom sa v 70. rokoch objavil v hollywoodskej sexuálne ladenej detektívke Looking for Goodbar (1977). Dostal tiež hlavnú úlohu vo filme Nebeské dni (Days of Heaven) z roku 1978. Jeho herecká kariéra a popularita začali prudko stúpať po roku 1980 najmä vďaka úspešnému filmu American Gigolo z roku 1982. Neskôr sa stal mužom, ktorý sa objavoval pravidelne na hlavných stranách amerických módnych časopisov.

Odozva jeho rolí v 80. rokoch kolísala medzi úspechom a neúspechom. Po uvedení filmu Vnútorné záležitosti (Internal Affairs) v roku 1990 a svetovo presláveného romantického snímke Pretty Woman (1990), kde hral po boku Julie Robertsovej, zostal na výslní a dostal úlohy vo filmoch z 90. rokov. Boli to fílmy ako Návrat Sommersbyho (Sommersby) v roku 1993, Prvotný strach (Primal Fear, 1996) a v roku 1999 Nevesta na úteku. Časopis People ho v roku 1999 vyhlásil za  "najzvodnejšieho živého muža".

V roku 2002 obdržal Zlatý glóbus za film Chicago a hral vo filmoch Neverná (Unfaithful) a Proroctvo z temnôt (The Mothman Prophecies), ktoré boli vcelku úspešné.

Bol zvolený za "muža roka" (Man of the Year) pre rok 2006.

 Súkromný život 
V rokoch 1991 - 1995 bol ženatý s modelkou Cindy Crawford. V roku 2002 sa po sedemročnej známosti oženil s modelkou a herečkou Carey Lowell. Majú spolu syna Homera Jamesa Jigmea, ktorý sa narodil v roku 2000. Ich manželstvo však od septembra 2013 stojí pred rozvodom. Dôvodom je túžba Lowell po spoločenskom živote, ktorého sa Gere naopak stráni.Fay Strang: "Richard Gere and wife Carey Lowell set for divorce as they split after 11 years of marriage due to lifestyle differences" (Richard Gere a manželka Carey Lowell se budou rozvádět poté, co se od sebe oddělili po 11 letém manželství kvůli rozdílnému způsobu života), Daily Mail, 25. září 2013 .

Richard Gere je známy ako budhista a aktívny zástanca tibetského dalajlámu. Je tiež vytrvalým obhajcom ľudských práv v Tibete. Angažoval sa aj v medzinárodnej kampani pre Tibet. Propaguje tiež boj proti príčinám a nebezpečenstvu AIDS, hlavne v Indii. O tejto záležitosti aktívne rokoval i s prezidentom USA Georgeom W. Bushom a žiadal ho o podporu pri výskume tejto choroby.

 Filmografia (výber) 
 1975: Report to the Commissioner
 1977: Hľadanie pána Goodbara (Looking for Mr. Goodbar)
 1978: Nebeské dni (Days of Heaven)
 1979: Yanks
 1980: Americký gigolo (American Gigolo)
 1982: Dôstojník a gentleman (An Officer and a Gentleman)
 1983: Na konci s dychom (Breathless)
 1984: Cotton Club (The Cotton Club)
 1986: Moc (Power)
 1986: Nemilosrdne  (No Mercy)
 1988: Ďaleko od domova (Miles from Home)
 1990: Vnútorné záležitosti (Internal Affairs)
 1990: Pretty Woman
 1992: Mrazivá vášeň (Final Analysis)
 1993: Návrat Sommersbyho (Sommersby)
 1993: Mr. Jones
 1994: Križovatka (Intersection)
 1995: Prvý rytier (First Knight)
 1996: Prvotný strach (Primal Fear)
 1997: Červený labyrint (Red Corner)
 1997: Šakal (The Jackal)
 1999: Nevesta na úteku (Runaway Bride) 2000: Jeseň v New Yorku (Autumn in New York)
 2000: Dr. T a jeho ženy (Dr. T and the Women)
 2002: Neverná (Unfaithful)
 2002: Proroctvo z temnôt (The Mothman Prophecies)
 2002: Chicago
 2004: Smiem prosiť? (Shall We Dance)
 2005: Láska medzi riadkami (Bee Season)
 2006: Škandál (The Hoax)
 2007: Lovci tieňov Hunting Party
 2007: Osobná spravodlivosť (The Flock)
 2008: Noci v Rodanthe (Nights in Rodanthe)
 2009: Amelia - Stratená v Pacifiku (Amelia)
 2009: Hachiko: A Dog’s Story
 2010: Najlepší z Brooklynu (Brooklyn’s Finest)
 2011: The Double
 2012: Smrteľné lži (Arbitrage)
 2013: Mládeži neprístupné  (Movie 43)
 2014: Time Out of Mind 
 2014: Franny 
 2015: The Second Best Exotic Marigold Hotel 
 2015: Oppenheimer Strategies 

 Referencie 

 Iné projekty 

 Externé odkazy 




 Zdroj 

Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Osobnosti z Philadelphie
Kategória:Účastníci Medzinárodného filmového festivalu Karlovy Vary
Kategória:Filmoví herci USA
Kategória:Televízni herci USA
Kategória:Osobnosti USA anglického pôvodu
Kategória:Osobnosti USA írskeho pôvodu